Ме иса ваз хъучучlуф цlеерид пе майдиъ э цlае ваз айчlугуна завариъ. Ккиркlуб мехlелдис ягlайдава. Мехlемад пайгъамбарди пуна ая: «Цlае ваз агугуна хъучучl сив ухlас хаб сае цlае ваз агвастегьен».
Ибн Умара пеф э агъа, са дуздин инсандис агучин ваз, хъучучl ухlас сивар. Ваз ккиркlвас цlае ваз агуна кканде lу дуздин инсандис.
Астрономихъ хъучавейчин-хъучадавейчинра ая суалар. Сур гlелимари пуна ая ге шейъэрихъ хъугъуб лазим дава — инсандин уларис агуна кканеф э ваз.
Пайгъамбарди пуна ая: «Эгена чвас ваз дагучин къирибиригьас, хьибцlур ягъалас ккиркlвасе сивар.» Ама ая сур гlелимар астрономихъ хъучушуна кканде агъаттар, гебири агъа инсанар авалан вахттари гlевамди уйи, тегуна астрономия адавуйи, дузди агъа гlилми адавуйи, агьал ая. Ама миштти агъа гlелимар чlукье аяф. Ппараттари агъа пайгъамбардин вахттари фиштти уйчин, гьетиштти хьуна кканефе. Астрономихъ хъудугъучира телескопиас агвас ахтер ая.
Хъара ая суал: са хlуькуматиъ агучин ваз, сасрайиъ дагучин, джаллайи хъай хъучучlай аяв ваз? Хадис Курайба пуна ая: гьертти хъучучl учис агугъилди. Хъара пуная гьер инсан сатти хъучучlуна кканефттава сивар ухlас, джалла инсанарин джалгайигl гlай кканефе.
Хье са республикайиъ ая инсанарис ваз джурегъилди агуна кканефттава. Ама гьер вазала вейве хlуьджатар халкьдин арайиъ. Умуд кихьасе хьин ме иса гиштти хьасттава пуна.